Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az államigazgatási eljárás általános szabályairól szóló 1957. évi IV. törvény úgy rendelkezik, hogy a kérelmet
Paragraph Index: 766

1997. december 3-án a panaszos ismét levélben kereste meg az Országos Ügyvédi Kamara elnökét, s kérelméhez az ügyvédnő által készített beadványokat, egyéb okiratokat is csatolta. Az Országos Ügyvédi Kamara 1998. január 26-án arról értesítette a panaszost, hogy beadványát felülvizsgálati kérelemnek tekinti, s az iratokat a megyei kamarától felkérte. A vizsgálatot követően az Országos Ügyvédi Kamara elnöke az eljárást megszüntette, a panaszos által támadott határozatot 1998. április 6-án helybenhagyta. Döntését többek között azzal is indokolta, hogy a panaszos a megyei kamara elnökének hívására sem az ügyvédi kamarában, sem az elnök irodájában nem jelent meg, személyesen meghallgatni nem lehetett, továbbá a kérelmében előadottak sem voltak alkalmasak a határozat megváltoztatására. A korábbi ügyfél ügyeinek ismerete az új ügyfél számára jogtalan előnyt nem biztosított, a vállalt ügy tárgya nem állt összefüggésben a közös megegyezéssel indult, majd megszüntetett házassági bontóperrel. Az Országos Ügyvédi Kamara e döntéséről

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes